பெலாஞ்சோங் கல்தூண்

பெலாஞ்சோங் கல்தூண் (ஆங்கிலம்: Belanjong Pillar அல்லது Blanjong inscription; இந்தோனேசியம்: Prasasti Blanjong) என்பது இந்தோனேசியா பாலி தீவில் சானூர் (Sanur) எனும் கடற்கரை நகரத்தில், 1932-ஆம் ஆண்டு கண்டெடுக்கப்பட்ட ஒரு கல்தூணை ஆகும். இந்தக் கல்தூண் 914-ஆம் ஆண்டு வடிவமைக்கப்பட்டது.Louis-Charles Damais (1959) "Ouvrages d'Études Indonésiennes", Bulletin d'École française d'Extrême-Orient, 49, 2, pp. 685-686.

இந்தத் தூண்,  பாலினிய் வருமதேவ அரச மரபின் (Warmadewa dynasty) முதல் அரசரான செரி கேசரி வருமதேவன் என்பவரால் நிறுவப்பட்டது. மேலும் பாலி தீவில், வருமதேவனின் இராணுவ நடவடிக்கைகளை விவரிக்கும் ஒரு நீண்ட கல்வெட்டையும் கொண்டுள்ளது.Louis-Charles Damais (1947) Études balinaises: I. La colonnette de Sanur p. 127Bali handbook with Lombok and the Eastern Isles by Liz Capaldi, Joshua Eliot p. 98 Bali & Lombok Lesley Reader, Lucy Ridout p. 156

பெலாஞ்சோங் கல்தூண், தற்போது பெலாஞ்சோங் கோயிலில் உள்ளது. அங்கு ஒரு பாதுகாப்பு உறைக்குள் வைக்கப்பட்டுள்ளது. மேலும் இந்து சமயம் சார்ந்த வழிப்பாடுப் பொருட்களால் அலங்கரிக்கப்பட்டு பட்டுத் துணியால் பெரும்பாலும் மூடப்பட்டிருக்கிறது.

பொது

இந்தக் கல்தூண் சமசுகிருத மொழி, பழைய பாலினிய மொழி ஆகிய இரு மொழிகளில்; நாகரி எழுத்து மற்றும் பழைய பாலினிய எழுத்து முறைகளைப் பயன்படுத்தி எழுதப்பட்டுள்ளது. அந்தக் காலக் கட்டத்தில் ஜாவா, பாலி போன்ற பகுதிகளில் நாகரி எழுத்து மற்றும் பழைய பாலினிய எழுத்து முறைமை பயன்பாட்டில் இருந்துள்ளது.A short history of Bali by Robert Pringle p. 46The people of Bali Angela Hobart p. 141

கல்தூணின் ஒரு புறம், நாகரி எழுத்துக்கு முந்தைய பழைய பாலினிய மொழி எழுத்துகளில் உள்ளது; மறுபுறம் சமசுகிருத பல்லவ எழுத்து முறைமையில் இருந்து பெறப்பட்ட பழைய ஜாவானிய எழுத்துகளில் உள்ளது. பழைய ஜாவானிய எழுத்துக்கள் தற்போது காவி எழுத்துக்கள் என்று அழைக்கப்படுகின்றன.Haer, p. 275

இந்தத் தூண் 1932-ஆம் ஆண்டில்தான் கண்டுபிடிக்கப்பட்டது. மேலும் அது தொடக்கத்தில் கண்டுபிடிக்கப்பட்ட இடத்திலேயே இன்றும் உள்ளது.Bali handbook with Lombok and the Eastern Isles Liz Capaldi, p. 98

 காட்சியகம் 

மேலும் காண்க

 அமோகபாசா கல்வெட்டு
 செரி கேசரி வருமதேவன்
 சங்கல் கல்வெட்டு
 சியாருடூன் கல்வெட்டு
 துகு கல்வெட்டு
 பாடாங் ரோக்கோ கல்வெட்டு
 லோபோ துவா கல்வெட்டு
 சுருவாசோ கல்வெட்டு
 பாலி இராச்சியத்தின் அரசர்கள்
 இந்தோனேசிய இந்து கோயில்களின் பட்டியல்

 மேற்கோள்கள் 

வெளி இணைப்புகள்

பகுப்பு:பாலி
பகுப்பு:சமசுகிருத கல்வெட்டுகள்
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்